જોકે પોલિસ જ શું કામ? લાલિયાની સૂઝ અને હિંમત પર તો અમેરિકન સુરક્ષા એજન્સીઓ પણ વારી ગઈ છે. ઓબામા જ્યાં જવાના હોય ત્યાંની અમેરિકન સિક્રેટ એજન્સીઓ દ્વારા પણ સંપૂર્ણ તપાસ કરવામાં આવે છે. આ સંજોગોમાં લાલિયાએ જે કામ કર્યું છે તે અમેરિકન સિક્રેટ સર્વિસના ઇતિહાસમાં કાળા ધબ્બા સમાન છે. આવામાં અમેરિકન એજન્સીએ આ કુતરું પોતાને સોંપવા દિલ્હી મુનસીટાપલી પાસે માંગ કરી છે. એવું મનાય છે કે અમેરિકન સિક્રેટ સર્વિસ લાલિયાને પોતાની ડોગ સ્કવોડમાં મહત્વનું સ્થાન આપશે. શક્ય છે કે ઓસામા જેવા ઓપેરેશન પાર પાડવા લાલિયા જેવા બહાદુર અને ઘૂસણખોર કૂતરા કામ આવે તેવી આ એજન્સીની ગણતરી હોય. બીજી તરફ પાકિસ્તાનની સિક્રેટ સર્વિસ લાલિયાનું અપહરણ ન કરી જાય એ માટે લાલિયાને સુરક્ષા કવચ પણ પૂરું પાડવામાં આવ્યું હોવાનું જાણવા મળે છે.